**Hankeleping**

**MÜÜGILEPING**

**Sotsiaalkindlustusamet**, registrikood 70001975, asukoht Paldiski maantee 80, Tallinn (edaspidi ostja), mida esindab Egon Veermäe

ja

**Standard AS**, registrikood 10011051, asukoht Marja 9, Tallinn 10617 (edaspidi müüja), mida esindab volituse alusel Martin Kull

edaspidi koos pooled või eraldi pool, sõlmisid käesoleva müügilepingu (edaspidi leping) alljärgnevas:

1. **Üldsätted**
	1. Leping on sõlmitud riigihanke „Büroomööbli tellimine Sotsiaalkindlustusametile“ viitenumbriga 204481 (edaspidi riigihange) tulemusena riigihanke osas 1 ja osas 2 raamlepingu all vastavalt p.3.1.
	2. Lepingu lahutamatuteks osadeks on riigihanke alusdokumendid (edaspidi hanke alusdokumendid), müüja pakkumus, pooltevahelised kirjalikud teated ning lepingu muudatused ja lisad (vajadusel loetelu täiendada).
	3. Lepingul on selle sõlmimise hetkel järgmised lisad:
		1. Lisa 1 – kirjalikult esitatud tellimus(ed).
2. **Lepingu ese**
	1. Ostja ostab ja müüja müüb vastavalt riigihanke tingimustele ja edukaks tunnistatud pakkumusele büroomööblit koos tarne ja paigaldusega.
	2. Asja täpsem kirjeldus ja asjale esitatavad nõuded on toodud hanke alusdokumentides ja müüja pakkumuses.
	3. Asja ostmist võidakse rahastada erinevatest struktuurtoetuste vahenditest.
3. **Lepingu hind ja tasumise tingimused**
	1. Ostja tasub müüjale asja eest vastavalt pakkumustes fikseeritud hinnale või müüja letihinnale, kui toode pole pakkumuse loetelus toodud.
	2. Lepingu hind sisaldab kohale toimetamist ostja asukoht Türi Viljandi mnt 13b asja paigaldamist ning vajadusel muu (nt hooldus, koolitus, kasutajatugi vms).
	3. Müüjal ei ole lepingu kehtivuse ajal õigust asja hinda tõsta. Hinna alandamine on lubatud.
	4. Ostja tasub asjaeest pärast üleandmise-vastuvõtmise akti allkirjastamist ja selle alusel esitatud arve saamist.
	5. Müüja esitab ostjale arve e-arvena. Arvele tuleb märkida riigihanke viitenumber 204481.
	6. Vastavalt raamatupidamise seaduse §-le 71 on e-arve operaatoriks masintöödeldava algdokumendi käitlemise teenuse pakkuja, kelle kohta on tehtud märge ostja andmetes juriidiliste isikute kohta peetavas riiklikus registris.
	7. E-arve saatmise võimalused on:
		1. kui müüja on e-arvete operaatori klient, tuleb e-arve edastada oma e-arvete operaatorile, kelle kaudu see jõuab ostjani.
		2. e-arvet on võimalik saata tasuta ostjale, kasutades e-arveldaja infosüsteemi (<http://www.rik.ee/et/e-arveldaja>). Selleks on vaja avada e-arveldaja infosüsteemis kasutaja konto ja sisestada konkreetne ostjale suunatud müügiarve sellesse infosüsteemi ostja e-arvete operaatorile edastamiseks.
		3. kuni viis (5) e-arvet kuus võib saata tasuta ka arved.ee infosüsteemi kaudu (<https://www.arved.ee>). Selleks on vaja avada arved.ee infosüsteemis kasutaja konto ja sisestada konkreetne ostjale suunatud müügiarve sellesse infosüsteemi ostja e-arvete operaatorile edastamiseks.
	8. Arve maksetähtaeg peab olema vähemalt 14 (neliteist) tööpäeva arve esitamisest.
4. **Üleandmine**
	1. Müüja annab ostjale üle asja, mille kvaliteet, kogus ja omadused vastavad hanke alusdokumentides ja pakkumuses sätestatule. Hanke alusdokumentides määratlemata omaduste osas peab asi olema vähemalt keskmise kvaliteediga ja vastavama sarnastele asjadele tavaliselt esitatavatele nõuetele.
	2. Asi peab vastama hanke alusdokumentides esitatud tehnilistele nõuetele ja müüjal peavad olemas olema intellektuaalse omandi õigused lepingu täitmiseks
	3. Müüja tarnib asjaostja asukohta hiljemalt tellimuses määratud tähtajal. Asja täpne üleandmise aeg lepitakse kokku poolte volitatud esindajate vahel. Ostja kohustub asjad vastu võtma.
	4. Müüja peab asja kohale toimetamisel tagama asja kvaliteedi säilimise ja järgima lepingu objektiks olevatele asjadele tavaliselt esitatavaid transportimise tingimusi.
	5. Asja üleandmine toimub üleandmise-vastuvõtmise aktiga.
		1. Üleandmise-vastuvõtmise aktis fikseeritakse vajadusel asja vastuvõtmisel ilmnenud puudused ja määratakse tähtaeg puuduste kõrvaldamiseks. Kui müüja rikub lepingust tulenevat kohustust, mille heastamine ei ole võimalik või kui ostjal ei ole heastamise vastu huvi, tähtaega puuduste kõrvaldamiseks ei määrata.
		2. Kui asjal on üleandmisel olulised puudused, on ostjal õigus keelduda asjavastuvõtmisest. Sellisel juhul on müüja kohustatud ostja nõudmisel, kas asjaparandama või vahetama ümber puudusteta asja vastu 14 päeva jooksul või alandama asja maksumust.
		3. Kui ostja keeldub asja vastu võtmast, on müüjal õigus tellida asja vastavuse hindamiseks ekspertiis mõlema poole poolt aktsepteeritud sõltumatult eksperdilt. Kui asja vastuvõtmisest keeldumine osutub ekspertiisi tulemusel põhjendamatuks, hüvitab ostja müüjale ekspertiisikulud. Kui ekspertiis kinnitab asja mittevastavust, jäävad ekspertiisikulud müüja kanda.
		4. Koos üleandmise-vastuvõtmise aktiga antakse ostjale üle asjadega seotud dokumendid (sertifikaat, asja tehniline dokumentatsioon, kasutusjuhend, paigaldusjuhend, hooldusjuhend vms).
	6. Juhul kui üleantavatel asjadel esineb vähemalt 3 korral samalaadseid puudusi, on ostjal õigus nõuda müüjalt tarnitavate asjade vahetamist. Seejuures peab uued tarnitavad asjad vastama hanke alusdokumentidele ega tohi kaasa tuua ostja jaoks lepingus fikseeritud hinna suurenemist.
	7. Asja omandiõigus ja juhusliku hävimise ning kahjustusmise riisiko läheb müüjalt ostjale üle üleandmise-vastuvõtmise akti allkirjastamisega.

1. **Garantii**
	1. Müüja annab asjale hanke alusdokumentides sätestatud kehtivusajaga garantii 5 (viis) aastat, mis hakkab kehtima pärast asjaomandiõiguse ja otsese valduse üleminekut ostjale, kui garantiikirjas või muus dokumendis ei ole ette nähtud garantiitähtaja ostjale soodsamat algust.
	2. Ülejäänud garantiitingimused on sätestatud riigihanke 204481 raamlepingus.
2. **Poolte vastutus ja vääramatu jõud**
	1. Lepingust tulenevate kohustuste täitmata jätmise või mittekohase täitmisega teisele poolele tekitatud otsese varalise kahju eest kannavad pooled täielikku vastutust selle kahju ulatuses.
	2. Müüja vastutab igasuguse lepingurikkumise eest eelkõige, kui müüja ei ole lepingut täitnud, asiei vasta lepingus sätestatud nõuetele, asiei ole tähtaegselt üle antud või müüja ei esita asja üleandmisel selle kohta nõuetekohast dokumentatsiooni vms. Müüja ei vastuta asja puuduste eest, kui need on tingitud asja ebaõigest kasutamisest või hooldamisest ostja poolt.
	3. Kui sama rikkumise eest on võimalik nõuda leppetrahvi mitme sätte alusel või sama rikkumise eest on võimalik kohaldada erinevaid õiguskaitsevahendeid, valib õiguskaitsevahendi ostja. Leppetrahvi nõudmine ei mõjuta õigust nõuda täiendavalt ka kohustuste täitmist ja kahju hüvitamist.
	4. Ostja esitab pretensiooni 5 (viie) tööpäeva jooksul asja mittevastavusest teada saamisest arvates.
		1. Pretensioonis fikseeritakse asjas ilmnenud puudused ja määratakse tähtaeg puuduste kõrvaldamiseks. Ostja võib nõuda puudustega asja parandamist või puudusteta asja vastu ümber vahetamist, kui sellega ei põhjustata müüjale ebamõistlikke kulusid või põhjendamatuid ebamugavusi. Kui müüja rikub lepingust tulenevat kohustust, mille heastamine ei ole võimalik või kui ostjal ei ole heastamise vastu huvi, tähtaega puuduste kõrvaldamiseks ei määrata.
	5. Lisaks lepingu täitmise nõudele või täitmisnõude asemel on ostjal õigus nõuda leppetrahvi kuni 5 % tellimuse maksumusest, iga rikkumise eest, kui müüja ei ole asja üle andnud või ei vasta müüja poolt üle antud asjad lepingutingimustele.
	6. Lepingus sätestatud tellimuses määratud tähtajast või lepingu alusel määratud tähtajast mittekinnipidamise korral on ostjal õigus nõuda müüjalt leppetrahvi 1 % (üks protsenti) tellimuse maksumusest iga viivitatud päeva eest.
	7. Kui müüja ei täida lepinguga võetud kohustusi, ei paranda või ei vaheta ümber puudustega asja ja müüja viivitust saab lugeda oluliseks lepingurikkumiseks, on ostjal õigus osta mittetäidetud või mittenõuetekohaselt täidetud mahus asjad kolmandatelt isikutelt ning nõuda lisaks leppetrahvile kolmandatelt isikutelt ostetud asjadele kulunud summa ning tellimuse maksumuse vahe hüvitamist müüja poolt ja/või leping erakorraliselt ühepoolselt lõpetada.
	8. Kui ostja viivitab lepingus sätestatud rahaliste kohustuste täitmisega, on müüjal õigus nõuda ostjalt viivist 0,05% (null koma null viis protsenti) tähtaegselt tasumata summalt päevas, kuid mitte rohkem kui 15% (viisteist protsenti) tellimuse maksumusest.
	9. Lepingus sätestatud kohustuste mittetäitmise või mittenõuetekohase täitmise korral, kui neid saab lugeda oluliseks lepingurikkumiseks, on ostjal õigus leping erakorraliselt ühepoolselt lõpetada, teatades sellest müüjale kirjalikus vormis avaldusega. Lepingu rikkumist loetakse oluliseks eelkõige VÕS § 116 lg 2 kirjeldatud asjaoludel.
		1. Lepingu oluliseks rikkumiseks, kui rohkem kui 3 korral ei vasta müüja poolt tarnitud asjad lepingutingimustele või müüja on rohkem kui 3 korral tarnega hilinenud rohkem kui 20 kalendripäeva. Sellise rikkumise korral on ostjal õigus nõuda leppetrahvi kuni 5% (viis protsenti) lepingu hinnast ja/või leping erakorraliselt ühepoolselt lõpetada.
	10. Leppetrahvid ja viivised tuleb tasuda 14 (neljateist) päeva jooksul vastava nõude saamisest. Ostjal on õigus asja eest tasumisel tasaarveldada leppetrahvi summa lepingu alusel tasumisele kuuluva summaga.
	11. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks oli vääramatu jõud. Vääramatuks jõuks loevad pooled võlaõigusseaduse § 103 lg 2 kirjeldatud ettenägematuid olukordi ja sündmusi, mis ei olene nende tahtest või muid sündmuseid, mida Eestis kehtiv kohtupraktika tunnistab vääramatu jõuna.
3. **Teadete edastamine ja volitatud esindajad**
	1. Teadete edastamine toimub üldjuhul kirjalikku taasesitamist võimaldavas vormis. Juhul kui teate edastamisel on olulised õiguslikud tagajärjed, peavad teisele poolele edastatavad teated olema edastatud kirjalikus vormis, muuhulgas näiteks poolte lepingu lõpetamise avaldused, samuti poole nõue teisele poolele, mis esitatakse tulenevalt lepingu rikkumisest jms. Kirjaliku vormiga on võrdsustatud digitaalselt allkirjastatud vorm.
	2. Lepinguga seotud teated edastatakse teisele poolele lepingus märgitud kontaktandmetel. Kontaktandmete muutusest on pool kohustatud koheselt informeerima teist poolt. Kuni kontaktandmete muutusest teavitamiseni loetakse teade nõuetekohaselt edastatuks, kui see on saadetud poolele lepingus märgitud kontaktandmetel.
	3. Kirjalik teade loetakse poole poolt kättesaaduks, kui see on üle antud allkirja vastu või kui teade on saadetud postiasutuse poolt tähitud kirjaga poole poolt teatatud aadressil ja postitamisest on möödunud 5 (viis) kalendripäeva. E-posti teel, sh digitaalselt allkirjastatud dokumentide, saatmise korral loetakse teade kättesaaduks e-kirjas näidatud saatmise kellaajal.
	4. Poolte volitatud esindajad on:
		1. Ostja volitatud esindaja Seila Hõbe, +372 53 099894, e-post seila.hobe@sotsiaalkindlustusamet.ee. Ostja volitatud esindajal on õigus esindada ostjat kõikides lepingu täitmisega seotud küsimustes, v.a lepingu muutmine, lepingu ühepoolne erakorraline lõpetamine ning leppetrahvi, viivise või kahjude hüvitamise nõude esitamine.
		2. Müüja volitatud esindaja projektijuht Ülle Kolberg, telefon + 372 507 4927, e-post ulle.kolberg@standard.ee.
4. **Lepingu kehtivus, muutmine ja lõpetamine**
	1. Leping jõustub allkirjastamisest poolte poolt ja kehtib kuni lepingust tulenevate kohustuste täitmiseni*.* Lepingu lõppemine ei mõjuta selliste kohustuste täitmist, mis oma olemuse tõttu kehtivad ka pärast lepingu lõppemist.
	2. Kumbki pool ei tohi lepingust tulenevaid õigusi ega kohustusi üle anda ega muul viisil loovutada kolmandale isikule ilma teise poole eelneva kirjaliku nõusolekuta.
	3. Pooled võivad lepingut muuta RHS § 123 lg 1 sätestatud tingimustel.
5. **Lõppsätted**
	1. Pooled juhinduvad lepingu täitmisel Eesti Vabariigis kehtivatest õigusaktidest, eelkõige kohaldatakse lepingus reguleerimata küsimustes võlaõigusseaduses vastava lepinguliigi kohta sätestatut.
	2. Juhul kui lepingu mõni säte osutub vastuolus olevaks Eestis kehtivate õigusaktidega, ei mõjuta see ülejäänud sätete kehtivust.
	3. Müüja on teadlik, et leping on avaliku teabe seaduses sätestatud ulatuses avalik.
	4. Lepinguga seotud vaidlused, mida pooled ei ole suutnud läbirääkimiste teel lahendada, antakse lahendamiseks Harju maakohtule.
	5. Leping on allkirjastatud digitaalselt.

**Ostja Müüja**